# **Aarhus Katedralskole**

# **Handlingsplaner i skoleåret 2021/2022**

1. **Skolens faglige og pædagogiske profil**

**Strategi 5. Skolen lægger vægt på, at fagligheden er ajour, og at undervisningen udvikles løbende gennem pædagogiske og didaktiske projekter.**

**Årets handlingsplaner:**

Der arbejdes med følgende projekter:

1. Forskningsformidling og formidling af pædagogiske projekter

En undergruppe under PU arbejder med at formidle relevant nyere pædagogisk viden og forskning til lærerkollegiet. Det kan fx ske via korte oplæg på tirsdagsinformation og til PR-møder fra interne ressourcepersoner (lærebogsforfattere, tilsynsførende, skr. censorer sv.) og fra eksterne oplægsholdere. Faggrupperne drøfter efterfølgende, hvordan den nye viden kan anvendes i undervisningen.

1. Klasseledelse

På baggrund af studievejledernes oplæg samt arbejdet med nye elevtyper og teamlærerfunktionen i skoleåret 20/21 arbejder en undergruppe under PU videre med tydelig klasseledelse med henblik på at sikre et godt læringsmiljø i alle klasser.

1. SRP-gruppen

SRP-gruppen færdiggør sit arbejde med inspiration til faggruppernes arbejde omkring fagenes metoder og videnskabsteori.

Evaluering: Kvalitativ evaluering med udvalgte lærere.

Tovholdere: Ledelsen, PU/PU-undergrupper og SRP-gruppen

**Strategi 7. Der arbejdes målrettet med elevernes digitale dannelse og med relevant digitalisering i undervisningen**

**Årets handlingsplaner:**

Elevernes digitale kompetencer skal styrkes

* Der følges op på projektet omkring virtuel undervisning fra sidste skoleår. Er der elementer fra den virtuelle undervisning, som skal videreføres, fordi de har givet værdi.
* Elevernes digitale kompetenceudvikling koordineres systematisk på klasserådsmøder
* Der udbydes fortsat kurser i ovenstående til lærergruppen.

Evaluering: Pædagogisk IT-udvalg laver en kvalitativ evaluering inden for de forskellige relevante områder

Tovholdere: Pædagogisk IT-udvalg og ledelsen

1. **Skolekultur**

**Strategi 10. Klasseteamets arbejde omkring den enkelte klasse styrkes**

**Årets handlingsplaner:**

I skoleåret 20-21 har Pædagogisk Udvalg udarbejdet et årshjul for teamlærerarbejdet i både 1.g, 2.g og 3.g samt lavet en værktøjskasse indeholdende relevante redskaber til at støtte særligt teamlærernes arbejde med klasseledelse.

* Disse redskaber skal nu tages i brug, evalueres og evt. justeres.

Evaluering: Pædagogisk udvalg foretager en evaluering og efterfølgende justering ved skoleårets afslutning

Tovholdere: Ledelsen og PU

**Strategi 11. Skolen er tydelig i dens forventninger og krav til eleverne.**

**Årets handlingsplaner:**

Pædagogisk Udvalg har i skoleåret 20/21 set på profilen af de elevtyper, vi i disse år modtager, og på hvordan vi som skole fagligt og socialt bedst kan støtte dem alle. Der er lavet en folder med vidensformidling af problematikken samt konkrete forslag til, hvordan både hele organisationen og de enkelte lærere bedst kan håndtere problemstillingen, så alle elever kan opnå den optimale udvikling i løbet af deres gymnasietid.

* Tiltag fra folderen (stilladsering, læsefokus…) skal nu tages i brug, evalueres og evt. justeres

Evaluering: Pædagogisk udvalg foretager en evaluering og efterfølgende justering ved skoleårets afslutning

Tovholdere: Ledelsen og PU

**Strategi 16. I og uden for undervisningen arbejdes med klimakrisen og klimaansvar**

**Årets handlingsplaner:**

* FN’s verdensmål skal inddrages i undervisningen i alle fag. Faggrupperne arbejder med at implementere dette.
* Skolen støtter bæredygtighedsudvalgets arbejde
* Der arbejdes på at få Det Grønne Flag på skolen igen.

Evaluering: Miljørådet udarbejder en evaluering af indsatsen.

Tovholdere: Ledelsen, faggrupperne og bæredygtighedsudvalget/miljørådet.

1. **Åben skole**

**Strategi 18. Vi arbejder aktivt og opsøgende med at etablere stærke samarbejder med grundskolen**

Med nye optagelsesregler og omorganiseringen af kontaktskolerne bliver samarbejdet med de lokale grundskoler vigtigere end tidligere, både for at tiltrække kommende elever og for at kunne fastholde et studieretningsudbud med faglig bredde.

**Årets handlingsplaner:**

* Der udarbejdes en handlingsplan og et årshjul for grundskolesamarbejdet med henblik på, at flere forskellige fag indgår i aktiviteterne.
* Den allerede planlagte Sprogdag for et klassetrin i Folkeskolen (se strategi 21) afvikles.
* Der afvikles en Naturvidenskabsdag for folkeskoleelever fx i Naturvidenskabsfestivalugen (uge 39).

Evaluering: Det evalueres ved skoleårets slutning hvorvidt handlingsplanerne er gennemført.

Tovholdere: Ledelsen og de relevante faggruppeledere/faggrupper.

**Strategi 21. Eleverne skal udvikle et globalt perspektiv, og det sker både på ’hjemmebane’ og på ’udebane’**

**Årets handlingsplaner:**

Skolens sprogstrategi, der blev formuleret i skoleåret 19-20, gennemføres inden for en række prioriterede områder.

* Den allerede planlagte sprogdag for et klassetrin med inviterede grundskoleelever fra vores kontaktskole gennemføres. Projektet er udsat fra sidste skoleår, hvor det ikke var muligt at gennemføre på grund af corona.
* Der etableres kontakt til flere Native Speakers via fx International Community og alle sprog skal gennem skoleåret have haft besøg af minimum én native speaker.
* Der arbejdes med udsmykningen i de klasselokaler, hvor der oftest undervises i sprog. Se også strategi 27.

Evaluering: Det evalueres ved skoleårets slutning, hvorvidt handlingsplanerne er gennemført.

Tovholdere: Ledelsen og faggruppelederne i sprog.

1. **Skolen som organisation**

**Strategi 23. Skolen arbejder løbende med at sikre og udvikle et godt undervisningsmiljø**

**Årets handlingsplaner:**

* Der arbejdes med og følges op på handlingsplanerne fra Elevtrivselsundersøgelsen 2020.
* Klassesammenholdet i alle klasserne skal styrkes efter corona-perioden. I dette arbejde indgår elevrådet, teamlærerne, elevaktivitetsudvalget (EU) og ledelsen.
* Desuden arbejdes der med skolekulturen, hvor alle skolens udvalg og årlige begivenheder skal genstartes, da mange af skolens elever ikke har kendskab til disse.
* I samarbejde med festudvalget arbejdes der med at nytænke skolens forskellige fester og skolens festkultur.

Evaluering:

Undervisningsmiljøudvalget følger op på handlingsplanerne fra elevtrivselsundersøgelsen og laver en redegørelse for, hvor mange af handlingsplanerne, der er gennemført.

Elevtrivselsundersøgelse vil vise, hvordan det går med trivslen i de enkelte klasser.

Der måles på, hvor mange af skolens udvalg, der er kommet i gang igen og hvor mange af skolens årlige begivenheder, der er blevet genetablerede med god tilslutning.

Tovholdere: Ledelsen, EU, teamlærerne og undervisningsmiljøudvalget (dette sidste kun hvad angår ETU).

**Strategi 24. Skolen vil gennem målrettede initiativer fastholde et godt arbejdsmiljø præget af engagement og trivsel for skolens ansatte, også i perioder med ressourcepres.**

**Årets handlingsplaner:**

* Der følges fortsat op på de handlingsplaner, der blev opstillet i forlængelse af den arbejdspladsvurdering og medarbejdertrivselsundersøgelse, der blev udarbejdet i foråret 2020.
* Der arbejdes med at styrke det fælles arbejdsmiljø efter coronaperioden gennem afholdelse af både større og mindre sociale begivenheder.

Evaluering: Det evalueres ved årets afslutning i SU, hvorvidt handlingsplanerne er gennemført.

Tovholdere: Ledelsen, personaleforeningen og SU.

**Strategi 27. Der tages løbende stilling til lokalernes indretning, it-udstyr, møblering og udsmykning, og det er en målsætning, at mest mulig undervisning foregår i lokaler, der afspejler fagets identitet.**

**Årets handlingsplaner:**

* Der følges op på den evaluering af brugen af de nyindrettede lokaler, der blev foretaget i foråret 21.

Over de to foregående skoleår er en række lokaler blevet nyindrettede i forhold til indretning, møblering og IT-udstyr efter oplæg fra et udvalg, der var nedsat i foråret 2019. På grund af coronasituationen har det først været muligt at evaluere brugen af disse lokaler i foråret 2021. Der følges op på denne evaluering i skoleåret 21-22 og det overvejes om flere lokaler skal nyindrettes.

* Der arbejdes med udsmykningen i de klasselokaler, hvor der oftest undervises i sprog. Denne handlingsplan er udsat fra sidste skoleår.
* IT-udstyret i lokalerne skal fungere optimalt hver dag

IT-udstyret anvendes hver dag i lokalerne og der arbejdes fortsat på at sikre, at det altid er funktionsdygtigt og repareres meget hurtigt, hvis det er nødvendigt. Alle lærere har fået nye computere, og der investeres fortsat i udskiftningen og opdatering af IT-udstyret i alle lokaler, ligesom der arbejdes med udvikling af den didaktiske anvendelse af IT.

Evaluering: Det evalueres ved årets afslutning, hvorvidt handlingsplanerne er gennemført.

Tovholdere: Ledelsen, pædagogisk IT-udvalg og pedellerne.